''பிடிவாதமாகப் பள்ளிக்குப்போய் படிக்க ஆரம்பிச்சு, கல்லூரியிலும் கால் பதிச்சேன். என் குடும்பத்திலேயே முதல் பட்டதாரி பெண் என்கிற பெயரையும் வாங்கினேன். எனக்குப் பிடிச்ச துறையைத் தேர்ந்தெடுத்து சாதிக்கவும் செய்திருக்கேன். இப்போ, எல்லோரும் சந்தோஷமாக என் பெயரை உச்சரிக்கிறாங்க. அப்பா சென்னையில் ஒரு மளிகைக் கடை வெச்சிருக்கார். எங்க கடையில எப்பவும் எஃப்.எம் ஒலிச்சுட்டே இருக்கும். முக்கியமா, நான் பண்ற ஷோ டைமில் கடைக்கு வர்றவங்களிடம், 'என் பொண்ணுதான் பேசுது'னு பெருமையா சொல்றார். அன்னிக்கு அப்பா, அம்மாவோடு ஃபைட் பண்ணி வெளியே வந்தது சரியான முடிவுதான் என்கிற திருப்தியைக் கொடுக்குது.